CELEX: 31994L0051
Language: el
Date: 1994-11-07 00:00:00
Title: Οδηγία 94/51/ΕΚ της Επιτροπής της 7ης Νοεμβρίου 1994 για πρώτη προσαρμογή στην τεχνική πρόοδο της οδηγίας 90/219/ΕΟΚ του Συμβουλίου για την περιορισμένη χρήση γενετικώς τροποποιημένων μικροοργανισμών

Avis juridique important

|

31994L0051

Οδηγία 94/51/ΕΚ της Επιτροπής της 7ης Νοεμβρίου 1994 για πρώτη προσαρμογή στην τεχνική πρόοδο της οδηγίας 90/219/ΕΟΚ του Συμβουλίου για την περιορισμένη χρήση γενετικώς τροποποιημένων μικροοργανισμών  

Επίσημη Εφημερίδα αριθ. L 297 της 18/11/1994 σ. 0029 - 0030 Φινλανδική ειδική έκδοση: Κεφάλαιο 15 τόμος 13 σ. 0248  Σουηδική ειδική έκδοση: Κεφάλαιο 15 τόμος 13 σ. 0248 

ΟΔΗΓΙΑ 94/51/ΕΚ ΤΗΣ ΕΠΙΤΡΟΠΗΣ της 7ης Νοεμβρίου 1994 για πρώτη προσαρμογή στην τεχνική πρόοδο της οδηγίας 90/219/ΕΟΚ του Συμβουλίου για την περιορισμένη χρήση γενετικώς τροποποιημένων μικροοργανισμώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 90/219/ΕΟΚ του Συμβουλίου της 23ης Απριλίου 1990 για την περιορισμένη χρήση γενετικώς τροποποιημένων μικροοργανισμών (1), και ιδίως το άρθρο 20,  Εκτιμώντας:  ότι η οδηγία 90/219/ΕΟΚ προβλέπει ότι οι γενετικώς τροποποιημένοι μικροοργανισμοί κατατάσσονται σε δύο ομάδες ανάλογα με τους κινδύνους που ενέχουν, και ότι στο παράρτημα ΙΙ της εν λόγω οδηγίας καθορίζονται κριτήρια για την εν λόγω κατάταξη- ότι, λαμβανομένης υπόψη της πείρας που έχει αποκτηθεί με την περιορισμένη χρήση γενετικώς τροποποιημένων μικροοργανισμών καθώς και της τεχνικής προόδου που έχει σημειωθεί γενικότερα στον τομέα της βιοτεχνολογίας και με βάση την εκτίμηση των κινδύνων που  δημιουργούνται σήμερα, είναι σκόπιμο να αναθεωρηθεί η κατάταξη των γενετικώς τροποποιημένων μικροοργανισμών- ότι οι διατάξεις της παρούσας οδηγίας είναι σύμφωνες με τη γνώμη της επιτροπής που έχει συσταθεί βάσει του άρθρου 21 της οδηγίας 92/219/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το παράρτημα ΙΙ της οδηγίας 90/219/ΕΟΚ τροποποιείται σύμφωνα με το παράρτημα της παρούσας οδηγίας.   Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Απριλίου 1995. Πληροφορούν αμέσως την Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, αυτές περιλαμβάνουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.   Άρθρο 3  Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 7 Νοεμβρίου 1994.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. L 117 της 8. 5. 1990, σ. 1.      ΠΑΡΑΡΤΗΜΑ  "ΠΑΡΑΡΤΗΜΑ ΙΙ ΚΡΙΤΗΡΙΑ ΓΙΑ ΤΗΝ ΚΑΤΑΤΑΞΗ ΓΕΝΕΤΙΚΩΣ ΤΡΟΠΟΠΟΙΗΜΕΝΩΝ ΜΙΚΡΟΟΡΓΑΝΙΣΜΩΝ ΣΤΗΝ ΟΜΑΔΑ Ι Ένας γενετικώς τροποποιημένος μικροοργανισμός (ΓΤΜ) ταξινομείται ως ΓΤΜ της ομάδας Ι, εφόσον ανταποκρίνεται σε όλα τα ακόλουθα κριτήρια:  α) ο οργανισμός-δέκτης ή μητρικός οργανισμός δεν μπορεί να προκαλέσει ασθένεια στον άνθρωπο, στα ζώα ή στα φυτά- β) το είδος του φορέα και του ενθέτου είναι τέτοιο, ώστε να μην προσδίδει στο γενετικώς τροποποιημένο μικροοργανισμό φαινότυπο που μπορεί να προκαλέσει ασθένεια στον άνθρωπο, στα ζώα ή στα φυτά ή να έχει δυσμενείς επιπτώσεις στο περιβάλλον- γ) ο γενετικώς τροποποιημένος μικροοργανισμός δεν μπορεί να προκαλέσει ασθένεια στον άνθρωπο, στα ζώα ή στα φυτά, ούτε να έχει δυσμενείς επιπτώσεις στο περιβάλλον."